CELEX: 32022R0047
Language: hr
Date: 2022-01-13 00:00:00
Title: Provedbena uredba Komisije (EU) 2022/47 оd 13. siječnja 2022. o odobravanju stavljanja na tržište sušene pulpe plodova kave vrstâ Coffea arabica L. i/ili Coffea canephora Pierre ex A.Froehner i infuzije od nje, kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP)

14.1.2022   
               
               
                  HR
               
               
                  Službeni list Europske unije
               
               
                  L 9/29
               
            
         PROVEDBENA UREDBA KOMISIJE (EU) 2022/47
         оd 13. siječnja 2022.
         o odobravanju stavljanja na tržište sušene pulpe plodova kave vrstâ Coffea arabica L. i/ili Coffea canephora Pierre ex A.Froehner i infuzije od nje, kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 15. stavak 4.,
         budući da:
         
                     (1)
                  
                  
                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji. Tradicionalna hrana iz treće zemlje nova je hrana definirana u članku 3. stavku 2. točki (c) Uredbe (EU) 2015/2283.
                  
               
                     (2)
                  
                  
                     Provedbenom uredbom Komisije (EU) 2017/2468 (2) utvrđeni su administrativni i znanstveni zahtjevi koji se odnose na tradicionalnu hranu iz trećih zemalja.
                  
               
                     (3)
                  
                  
                     U skladu s člankom 8. Uredbe (EU) 2015/2283, Provedbenom uredbom Komisije (EU) 2017/2470 (3) utvrđen je Unijin popis odobrene nove hrane.
                  
               
                     (4)
                  
                  
                     Komisija na temelju članka 15. stavka 4. Uredbe (EU) 2015/2283 odlučuje o odobravanju i stavljanju tradicionalne hrane iz treće zemlje na tržište Unije.
                  
               
                     (5)
                  
                  
                     Društvo Societé de Produits Nestlé SA („podnositelj zahtjeva”) Komisiji je 6. svibnja 2020. dostavilo obavijest o namjeri stavljanja na tržište Unije sušene pulpe plodova kave vrstâ Coffea arabica L. i Coffea canephora Pierre ex A.Froehner i infuzije od nje kao tradicionalne hrane iz treće zemlje u skladu s člankom 14. Uredbe (EU) 2015/2283. Podnositelj zahtjeva zatražio je da se sušena pulpa plodova kave vrstâ Coffea arabica L. i Coffea canephora Pierre ex A.Froehner i infuzija od nje upotrebljavaju kao sastojak za infuzije (uključujući gotova pića) i aromatizirane napitke namijenjene općoj populaciji.
                  
               
                     (6)
                  
                  
                     Društvo Luigi Lavazza SpA („podnositelj zahtjeva”) Komisiji je 13. studenoga 2020. dostavilo obavijest o namjeri stavljanja na tržište Unije sušene pulpe plodova kave vrstâ Coffea arabica L. i Coffea canephora Pierre ex A.Froehner i infuzije od nje kao tradicionalne hrane iz treće zemlje u skladu s člankom 14. Uredbe (EU) 2015/2283. Podnositelj zahtjeva zatražio je da se sušena pulpa plodova kave vrstâ Coffea arabica L. i Coffea canephora Pierre ex A.Froehner i infuzija od nje upotrebljavaju kao sastojak za infuzije i aromatizirane napitke namijenjene općoj populaciji.
                  
               
                     (7)
                  
                  
                     U skladu s člankom 7. stavkom 2. Provedbene uredbe (EU) 2017/2468 Komisija je od podnositeljâ zahtjeva zatražila dodatne informacije u pogledu valjanosti obavijesti. Društvo Societé de Produits Nestlé SA dostavilo je zatražene informacije 17. srpnja 2020., 17. studenoga 2020. i 23. prosinca 2020., a društvo Luigi Lavazza SpA dostavilo je zatražene informacije 2. travnja 2021.
                  
               
                     (8)
                  
                  
                     Podaci koje su podnositelji zahtjeva dostavili dokazuju da se sušena pulpa plodova kave vrstâ Coffea arabica L. i Coffea canephora Pierre ex A.Froehner i infuzija od nje već dugo sigurno upotrebljavaju kao hrana u Jemenu, Etiopiji i Boliviji.
                  
               
                     (9)
                  
                  
                     U skladu s člankom 15. stavkom 1. Uredbe (EU) 2015/2283 Komisija je 4. siječnja 2021. i 6. travnja 2021. proslijedila valjane obavijesti državama članicama i Europskoj agenciji za sigurnost hrane („Agencija”).
                  
               
                     (10)
                  
                  
                     U roku od četiri mjeseca utvrđenom u članku 15. stavku 2. Uredbe (EU) 2015/2283 ni države članice ni Agencija Komisiji nisu dostavile propisno obrazložene prigovore na stavljanje na tržište u Uniji sušene pulpe plodova kave vrstâ Coffea arabica L. i Coffea canephora Pierre ex A.Froehner i infuzije od nje.
                  
               
                     (11)
                  
                  
                     Agencija je 27. svibnja 2021. objavila „Tehničko izvješće o prijavi pulpe plodova kave vrstâ Coffea arabica L. i Coffea canephora Pierre ex A.Froehner kao tradicionalne hrane iz treće zemlje u skladu s člankom 14. Uredbe (EU) 2015/2283” (4), na temelju obavijesti primljene od društva Société de Produits Nestlé SA.
                  
               
                     (12)
                  
                  
                     Agencija je 2. rujna 2021. objavila „Tehničko izvješće o prijavi sušene pulpe plodova kave vrstâ Coffea arabica L. i Coffea canephora Pierre ex A.Froehner kao tradicionalne hrane iz treće zemlje u skladu s člankom 14. Uredbe (EU) 2015/2283” (5), na temelju obavijesti primljene od društva Luigi Lavazza SpA.
                  
               
                     (13)
                  
                  
                     U tim izvješćima Agencija je zaključila da dostupni podaci o sastavu i povijesti predložene upotrebe sušene pulpe plodova kave vrstâ Coffea arabica L. i Coffea canephora Pierre ex A.Froehner i infuzije od nje ne izazivaju zabrinutost u pogledu sigurnosti.
                  
               
                     (14)
                  
                  
                     Komisija bi stoga trebala odobriti stavljanje na tržište unutar Unije sušene pulpe plodova kave vrstâ Coffea arabica L. i Coffea canephora Pierre ex A.Froehner i infuzije od nje kao tradicionalne hrane iz treće zemlje i na odgovarajući način ažurirati Unijin popis odobrene nove hrane.
                  
               
                     (15)
                  
                  
                     Agencija je u svojem mišljenju navela da se konzumacija napitaka koji sadržavaju kofein ne preporučuje djeci, trudnicama ni dojiljama ako sadržaj kofeina premašuje 150 mg/l, kako je propisano Uredbom (EU) br. 1169/2011 Europskog parlamenta i Vijeća (6). Stoga, ako sadržaj kofeina proizvoda koji sadržava novu hranu premašuje 150 mg/l, trebalo bi osigurati označivanje kako bi se potrošače pravilno informiralo o sadržaju kofeina i o tome da se proizvod ne preporučuje za djecu, trudnice i dojilje.
                  
               
                     (16)
                  
                  
                     Za pulpu plodova kave koja se stavlja na tržište kao takva za pripremu infuzija, trebalo bi osigurati označivanje kako bi se pravilno informiralo potrošače o pripremi proizvoda.
                  
               
                     (17)
                  
                  
                     Provedbenu uredbu (EU) 2017/2470 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Sušena pulpa plodova kave vrstâ Coffea arabica L. i/ili Coffea canephora Pierre ex A.Froehner i infuzija od nje, kako je navedeno u Prilogu ovoj Uredbi, uvrštavaju se kao tradicionalna hrana iz treće zemlje na Unijin popis odobrene nove hrane utvrđen u Provedbenoj uredbi (EU) 2017/2470.
            Unos na Unijin popis iz stavka 1. uključuje uvjete upotrebe i zahtjeve u pogledu označivanja utvrđene u Prilogu ovoj Uredbi.
         
         
            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 327, 11.12.2015., str. 1.
         
         
            (2)  Provedbena uredba Komisije (EU) 2017/2468 оd 20. prosinca 2017. o utvrđivanju administrativnih i znanstvenih zahtjeva koji se odnose na tradicionalnu hranu iz trećih zemalja u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 55.).
         
            (3)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
         
            (4)  EFSA Supporting Publications, https://doi.org/10.2903/sp.efsa.2021.EN-6657.
         
            (5)  EFSA Supporting Publications, https://doi.org/10.2903/sp.efsa.2021.EN-6808.
         
            (6)  Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (SL L 304, 22.11.2011., str. 18.).
      
      
         
            PRILOG
            Prilog Provedbenoj uredbi (EU) 2017/2470 mijenja se kako slijedi:
            
                        (1)
                     
                     
                        U Tablici 1. (Odobrena nova hrana) umeće se sljedeći unos:
                        
                                    Odobrena nova hrana
                                 
                                 
                                    Uvjeti pod kojima se nova hrana može upotrebljavati
                                 
                                 
                                    Dodatni posebni zahtjevi za označivanje proizvoda
                                 
                                 
                                    Ostali zahtjevi
                                 
                              
                                    „Sušena pulpa plodova kave vrstâ Coffea arabica L. i/ili Coffea canephora Pierre ex A.Froehner i infuzije od nje (tradicionalna hrana iz treće zemlje)
                                 
                                 
                                    Određena kategorija hrane
                                 
                                 
                                    Najveće dopuštene količine
                                 
                                 
                                    Pri označivanju hrane koja sadržava novu hranu navodi se „pulpa plodova kave” i/ili „cascara (pulpa plodova kave)”, i/ili „infuzija od pulpe plodova kave” i/ili „sušena infuzija od pulpe plodova kave”.
                                    Ako proizvod koji sadržava novu hranu sadržava više od 150 mg/l kofeina (kao takav ili nakon rekonstitucije), pri označivanju se navodi sljedeće: „Visok sadržaj kofeina. Ne preporučuje se za djecu, trudnice ni dojilje”, i to u istom vidnom polju kao naziv hrane, nakon čega se u zagradi navodi sadržaj kofeina izražen u mg na 100 ml.
                                    Tipični pripravci za infuziju pripremaju se dodavanjem do 6 g pulpe plodova kave u 100 ml vruće vode (> 75 °C). Za pulpu plodova kave koja se stavlja na tržište kao takva za pripremu infuzija, potrošaču se daju upute za pripremu infuzije.”
                                 
                                 
                                     
                                 
                              
                                    Pulpa plodova kave vrstâ Coffea arabica L. i/ili Coffea canephora Pierre ex A.Froehner, za pripremu infuzija
                                 
                                 
                                     
                                 
                              
                                    Kava, ekstrakti kave i cikorije, instant kava, čaj, biljne i voćne infuzije, nadomjesci kave, mješavine kave i instant mješavine za tople napitke (i njihove aromatizirane varijante).
                                 
                                 
                                     
                                 
                              
                                    Aromatizirana i nearomatizirana bezalkoholna gotova pića
                                 
                                 
                                     
                                 
                              
                  
                        2.
                     
                     
                        U Tablici 2. (Specifikacije) umeće se sljedeći unos:
                        
                                    Odobrena nova hrana
                                 
                                 
                                    Specifikacije
                                 
                              
                                    „Sušena pulpa plodova kave vrstâ Coffea arabica L. i/ili Coffea canephora Pierre ex A.Froehner i infuzije od nje (tradicionalna hrana iz treće zemlje)
                                 
                                 
                                    
                                       Opis/definicija:
                                    
                                    Tradicionalna hrana sastoji se od sušene pulpe neprženih plodova kave vrstâ Coffea arabica L. i/ili Coffea canephora Pierre ex A.Froehner (rod: Coffea porodica: Rubiaceae) i infuzije od nje. Infuzija se može koristiti kao takva ili koncentrirana ili sušena.
                                    Zreli plodovi kave se prikupljaju, a potom se zrna kave mehanički odstranjuju, prije ili poslije postupka sušenja, čime se dobiva sušena pulpa plodova kave, koja se može mljeti u prah.
                                    Odvojena pulpa plodova kave poznata je i pod nazivom „cascara”, od španjolske riječi „cáscara”, što znači „ljuska”.
                                    Infuzija se obično priprema tako da se do 6 g cascara pulpe ili ljuski doda u 100 ml vruće vode (> 75 °C), koja se nakon nekoliko minuta procijedi, ili upotrebom odgovarajućih količina sušene ili instant infuzije.
                                    
                                       Sastav sušene pulpe plodova kave:
                                    
                                    
                                                 
                                             
                                             
                                                Voda: < 18 %
                                             
                                          
                                                 
                                             
                                             
                                                aktivnost vode (aw): < 0,65
                                             
                                          
                                                 
                                             
                                             
                                                Pepeo: < 10,4 % suhe tvari
                                             
                                          
                                                 
                                             
                                             
                                                Bjelančevine: < 15 % suhe tvari
                                             
                                          
                                                 
                                             
                                             
                                                Masti: < 5 % suhe tvari
                                             
                                          
                                                 
                                             
                                             
                                                Ugljikohidrati: < 85 % suhe tvari
                                             
                                          
                                       Mikrobiološki kriteriji:
                                    
                                    
                                                 
                                             
                                             
                                                Broj aerobnih kolonija: < 104 CFU/g
                                             
                                          
                                                 
                                             
                                             
                                                Ukupno kvasci i plijesni: < 100 CFU/g
                                             
                                          
                                                 
                                             
                                             
                                                Enterobakterije: < 50 CFU/g
                                             
                                          
                                                 
                                             
                                             
                                                
                                                   Salmonella: nije prisutna u 25 g
                                             
                                          
                                                 
                                             
                                             
                                                
                                                   Bacillus cereus: < 100 CFU/g
                                             
                                          
                                       Mikotoksini:
                                    
                                    
                                                 
                                             
                                             
                                                Okratoksin A: < 5,0 μg/kg
                                             
                                          
                                                 
                                             
                                             
                                                Aflatoksin B1: < 2,0 μg/kg
                                             
                                          
                                                 
                                             
                                             
                                                Aflatoksin B1, B2, G1, G2 (ukupno): < 4,0 μg/kg
                                             
                                          
                                       Teški metali:
                                    
                                    
                                                 
                                             
                                             
                                                Kadmij (Cd): < 0,05 mg/kg
                                             
                                          
                                                 
                                             
                                             
                                                Olovo (Pb): < 1,0 mg/kg
                                             
                                          
                                                 
                                             
                                             
                                                Bakar: ≤ 50 mg/kg
                                             
                                          
                                                 
                                             
                                             
                                                Živa: ≤ 0,02 mg/kg
                                             
                                          
                                                 
                                             
                                             
                                                Arsen: ≤ 0,2 mg/kg
                                             
                                          
                                       Nečistoće:
                                    
                                    
                                                 
                                             
                                             
                                                Benzo(a)piren: < 10,0 μg/kg
                                             
                                          
                                                 
                                             
                                             
                                                Zbroj benzo(a)pirena, benz(a)antracena, benzo(b)fluorantena i krizena: < 50,0 μg/kg
                                             
                                          
                                       Pesticidi:
                                    
                                    Razine pesticida u tradicionalnoj hrani moraju biti u skladu s razinama utvrđenima Uredbom (EZ) br. 396/2005 za „0639000” za „Biljne infuzije iz svih drugih dijelova biljke”.
                                    CFU: jedinice koje tvore kolonije”